Túrakód: V006\_01 / Táv.: 4 / Frissítve: 2018-03-06

Túranév: Szentes / Ismerkedés a Tiszával

Leírás:

4 km-es vízi kirándulás során láthatjuk a Tiszai Partfürdőt és a hozzá kapcsolódó területeket, valamint egy homokpadot.   
Megtapasztalhatjuk, hogy ez a folyó, itt az alsó szakaszon, nem vadvíz.

Kiindulási pontunk a St. Jupát SE. Vízitelepe mellett található komplejáró *(237,8 fkm)*, *(up.: 000iep)*.

Innen felfelé a Strand irányába induljunk. *(A track, csupán a túraútvonal műholdképen történő, valamint a fordulópontok terepen történő könnyebb beazonosításának célját szolgálja, nem feszesen követendő nyomvonal.)*

Folyásiránnyal szemben történő haladásunknál célszerű a parthoz közelebb, lefelé haladva beljebb, a sodorvonal közelében haladnunk.

Evezgetésünk felső fordulópontja a 239 fkm-nél van *(úp.:001ford)*, mely az üdülőterület szélén található.   
Haladásunk közben legyünk figyelmesek, és a parthoz kikötött mólókat kellően nagy ívben kerüljük ki! *(Ezen víz fő, és talán egyetlen jelentős veszélyforrása –a hiedelmek és legendák terjesztette nagy örvényekkel ellentétben, melyek nem léteznek- a parthoz kötött/rögzített un. műtárgyak. Ezek a parthoz képest fixen állnak, és ha előttük nem tervezett esemény történik velünk, neki/alá sodorhat bennünket a víz.)* Fentről ne közelítsünk meg semmi vízen/vízben lévő tárgyat míg nem rendelkezünk kellő tapasztalattal, helyismerettel!

Immár lefelé haladva, a meder belső részein akár át is adhatjuk magunkat a „gravitációnak”, hagyva, hogy vigyen bennünket a víz. Dőljünk hátra és élvezzük a természetet *(ha nem épp egy forró nyári hétvége délutánján a motorizált természetjárók közelében vagyunk)*.

A Strandon akár felfelé, akár lefelé haladva kiköthetünk, de főszezonban a bójákon kívüli alsó, vagy felsőrészét választva a partnak. Fenn a strandon ártézi kutat, szezonban büfét, mosdót is találunk.

Tovább haladva lefelé elhagyjuk leszállóhelyünket, majd a kanyar alatt elérjük alsó forduló pontunkat *(úp.: 002ford)* a homokpadnál *(237 fkm)*. A partszakasz alsó részét válasszuk kiszállásra, a kialakult strandolási szokásokhoz történő alkalmazkodás érdekében!

Ismét vízre szállva evezzünk vissza kiindulási pontunkra.

Feldolgozták: Vukovich Sándor (Vuki), (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*